**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության** **ներքին գործերի նախարարության աղետների և արտակարգ այլ իրավիճակների կառավարման վարչությունում փորձագետ ներգրավելու վերաբերյալ**

**1․ Ծրագրով նախատեսված աշխատանքների համառոտ նկարագիրը՝**

1. իրականացնում է տվյալների թվայնացումը և առկա տվյալների որակական գնահատումը,
2. իրականացնում է քարտեզագրական շերտերի պատրաստում և թվայնացում՝ տվյալների բազայում ներառելու նպատակով,
3. իրականացնում է ներբեռնված և նախնական մշակում անցած արբանյակային պատկերների փաթեթի ստեղծումը,
4. իրականացնում է վտանգների և տարածքային փոփոխությունների վերլուծությունը,
5. իրականացնում է մշակված տարածական վտանգների կանխատեսման մոդելների մշակումը,
6. իրականացնում է դինամիկ գործողությունների ցանկի մշակում՝ ըստ վտանգի տիպի և ինտենսիվության,
7. իրականացնում է կարիքների գնահատման մոդելի մշակումը։

**2․ Փորձագետ ներգրավելու ժամկետն է՝ մինչև 6 (վեց) ամիս:**

Փորձագետի աշխատավարձը կազմում է՝ **547 860 (հինգ հարյուր քառասունյոթ հազար ութ հարյուր վաթսուն) ՀՀ դրամ (ներառյալ հարկերը)։**

**3․  Փորձագետին ներկայացվող պահանջներն են՝**

1. բարձրագույն կրթություն,
2. հայերենի և անգլերենի իմացություն,
3. առնվազն 2 տարվա աղետների ռիսկի կառավարման ոլորտում տիեզերահեն տեղեկատվության կիրառման աշխատանքային ստաժ,
4. առնվազն երկու տարվա աղետների ռիսկի կառավարման ոլորտում աշխատանքային ստաժ,
5. աղետների ռիսկի կառավարման ոլորտի իրավական ակտերի իմացություն և անհրաժեշտ տեղեկատվության տիրապետում,
6. համակարգչով և ժամանակակից տեխնիկական այլ միջոցներով աշխատելու ունակություն:

**4․ Դիմումների ընդունման վերջին ժամկետն է 2025թ. հունիսի 26-ը ներառյալ:**

**5․ Աշխատավայրը` Հայաստանի Հանրապետություն, ք. Երևան, Դավթաշեն վարչական շրջան, Դավիթաշեն 4-րդ թաղ․, Ա․ Միկոյան 109/8։**

**6․ Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն և (կամ) հարցազրույց։

**8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(**[**ձևը**](https://www.mineconomy.am/media/21755/hayt-1.docx)**կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

**9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

**10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

 Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 310 սենյակ, հեռ.` 010-59-64-81, էլեկտրոնային փոստի հասցեն` hrmd@mia.gov.am):